# Epiphanyn käyttöopas

## Johdanto

Epiphany on Gnomen WWW-selain. Epiphany pyrkii helppokäyttöisyyteen ja standardienmukaisuuteen.

## Alkuunpääsy

### Selainikkunan avaaminen

Selainikkuna avataan seuraavasti:

Sovellukset-valikosta

- Valitse Internet Epiphany-selain.

Komentoriviltä

- Kirjoita `epiphany`, ja paina Enter.

### Kirjanmerkki-ikkunan avaaminen

Kirjanmerkki-ikkuna avataan seuraavasti:

Sovellukset-valikosta

- Valitse Internet Epiphany-kirjanmerkit.

Komentoriviltä

- Kirjoita `epiphany -b`, ja paina Enter.

Kirjanmerkit-valikosta

- Valitse Kirjanmerkit Muokkaa kirjanmerkkejä Epiphanyn pääikkunasta.

Epiphanyn työkalupalkista

- Napsauta pääikkunassa näkyvän työkalupalkin Kirjanmerkit-painiketta.

## Selainikkunat

Selainikkunoilla voi selata WWW-sivuja. ephy-screenshot näyttää selainikkunan, jossa näkyy &fr;n kotisivu.

### Selainikkuna, joka näyttää &fr;n kotisivun

Selainikkuna, jossa näkyy WWW-sivu. Ikkunan osat: valikko, työkalupalkki, osoitekenttä ja sivunäkymä.

epiphany-TBL-1 nimeää selainikkunan osat.

## Selainikkunan osat

Osa | Kuvaus
Valikkopalkki | Sisältää valikot, joilla voi käynnistää selainikkunan toimintoja.
Työkalupalkit | Sisältää painikkeita, joilla suoritetaan tehtäviä selainikkunassa. Tästä löytyy myös valikkoja, painikkeita ja tekstikenttiä, joilla voi käyttää kirjanmerkkejä ja tehdä hakuja WWW:stä nopeasti.
Osoitekenttä | Yhdistelmäruutu, johon voi kirjoittaa WWW-osoitteen tai hakusanoja.
Näkymä | Näyttää katseltavan sivun sisällön.
Tilarivi | Näyttää tilatietoja.

Selainikkunassa voi myös avata ponnahdusvalikon napsauttamalla hiiren oikeaa painiketta. Valikon sisältö riippuu kohdasta, jossa painiketta napsautettiin. Esimerkiksi linkin kohdalla avattu valikko sisältää linkkiin liittyviä toimintoja. Sivun taustan napsauttaminen taas avaa valikon, jonka sisältö liittyy sivun näkymiseen. Avaamalla ponnahdusvalikon työkalupalkin painikkeiden kohdalla antaa valita työkalupalkkiin liittyvät kohteet.

## WWW-selailu

### Osoitekenttä

Osoitekenttään voi kirjoittaa WWW-osoitteita tai hakusanoja. Hakusanoja vastaavat kirjanmerkit tai historiikin kohdat näkyvät kentän alle avautuvassa valikossa. Jos jokin tämän valikon kohdista valitaan, sitä vastaava WWW-sivu avautuu selaimen ikkunaan tai välilehteen.

Kenttään kirjoitettu hakusana voi olla jonkin kirjanmerkin aihe tai sen osoitteen tai otsikon osa. overview-of-bookmarks käsittelee tätä tarkemmin.

### Työkalupalkki

Työkalupalkki toimii oikotienä usein käytettyihin ominaisuuksiin. Sillä voi selata www-historiikkia napsauttamalla Takaisin- ja Eteenpäin-painikkeita. Lisäksi sivun latautumisen voi keskeyttää napsauttamalla Pysäytä-painiketta, ja sivun voi ladata uudestaan verkosta napsauttamalla Päivitä-painiketta.

Työkalupalkeissa näkyvät painikkeet voi valita muokkaamalla palkin sisältöä. to-edit-toolbars kertoo tästä tarkemmin.

Linkkejä mieluisille WWW-sivuille voi pitää kirjanmerkkipalkissa, josta niitä voi käyttää helposti. to-add-bookmark-or-topic-to-toolbar kertoo, miten halutut linkit voi lisätä palkkiin.

### Kokoruututila

Kokoruututilassa selainikkuna näyttää sivun koko näyttöruudun kokoisena. Kokoruututilaan siirrytään valitsemalla Näytä Koko ruutu.

Kokoruututilassa näytetään vain pieni työkalupalkki.

Kokoruututilasta poistutaan napsauttamalla painiketta Poistu kokoruututilasta

### Uuden ikkunan avaaminen

Uusi ikkuna avataan valitsemalla Tiedosto Uusi ikkuna .

### Uuden välilehden avaaminen

Uusi välilehti avataan valitsemalla Tiedosto Uusi välilehti . Uusi välilehti ilmestyy muiden välilehtien oikealle puolelle.

### Tiedoston avaaminen

Tiedosto avataan valitsemalla Tiedosto Avaa... . Tämä näyttää Avaa tiedosto-valintaikkunan, jolla haluttu tiedosto valitaan. Napsauttamalla lopuksi Avaa-painiketta, tiedosto avautuu selaimen ikkunaan.

### Sivun tallentaminen tiedostoon

Sivu tallennetaan tiedostoon valitsemalla Tiedosto Tallenna nimellä . Tämä näyttää Tallenna nimellä-valintaikkunan, johon kirjoitetaan tallennettavan tiedoston nimi. Tiedosto tallennetaan napsauttamalla lopuksi Tallenna-painiketta.

### Sivun tulostusasetukset

Valitaksesi paperikoon, tulostussuunnan sekä tulostusmarginaalit, valitse Tiedosto Sivun tulostusasetukset.

Muotoilu

- Tässä voit valita tulostimen, jonka paperikokoa olet valitsemmassa. Tämä on hyödyllistä kun tulostinmallissasi on tiety marginaalit, joita ei pitäisi ylittää.

Paperikoko

- Tulostimesi paperikoko. Kaksi yleisintä kokoa ovat A4 ja Letter.

Suunta

- Onko sivun yläreuna paperin lyhyen (pysty) vai pitkän (vaaka) reunan suuntainen.

### Esikatselu

Tulostuksen esikatselulla näkee, miltä sivu näyttäisi tulostettuna. Nykyistä sivua esikatsellaan valitsemalla Tiedosto Tulostuksen esikatselu .

### Sivun tulostaminen

Sivu tulostetaan valitsemalla Tiedosto Tulosta . Valitse tulostimen nimi Tulostin-luettelossa tai valitse Tulosta tiedostoon jos tarkoitus on tulostaa tiedostoon.

Tulosta sivut-kohdasta valitaan, mikä osa sivusta tulostetaan. Valitsemalla Kaikki koko WWW-sivu tulostuu. Nykyinen taas tulostaa vain valitun osan WWW-sivusta, ja Alue tulostaa vain annetun sivunumeroalueen.

### Tekstin etsiminen sivulta

Sivulta etsitään tekstiä seuraavasti:

1. Valitse Muokkaa Etsi..., mikä avaa Etsi-kentän selainikkunan alaosaan.

2. Kirjoita etsittävä teksti ikkunan Etsi-kenttään.

3. Mikäli haluat, että haettavan tekstin kirjainkoon tulee täsmätä syöttämääsi hakusanaan, valitse Sama kirjainkoko.

4. Napsauta Etsi seuraava-painiketta, mikä etsii sivulta ensimmäisen täsmäävän kohdan. Jos se löytyy, teksti valitaan, ja kohdistin siirtyy sen kohdalle.

5. Seuraava täsmäävä kohta löytyy napsauttamalla Etsi seuraava-painiketta.

6. Edellinen täsmäävä kohta löytyy napsauttamalla Etsi edellinen-painiketta.

7. Etsintä lopetetaan napsauttamalla hakukentän ulkopuolella.

#### Lopusta alkuun hyppääminen

Kun Epiphany on saavuttanut sivun lopun, haku jatkuu sivun alusta. Viesti Jatkettiin alusta näytetään hakupalkissa.

### Sivun mittakaavan muuttaminen

Kokoa, jossa WWW-sivu näkyy, voi säätää seuraavasti:

Suurentaaksesi tekstiä www-sivulla

- Paina painiketta Suurempi pääikkunan työkalupalkissa.

Pienentääksesi tekstiä www-sivulla

- Paina painiketta Pienempi pääikkunan työkalupalkissa.

Vaihtoehtoisesti voit käyttää valikkoa:

- Sivua lähennetään valitsemalla Näytä Suurempi teksti.

- Sivua loitonnetaan valitsemalla Näytä Pienempi teksti.

- Sivun saa näkymään tavallisessa koossaan valitsemalla Näytä Tavallinen koko.

### Sivun lähdekoodin tarkastelu

Sivun lähdekoodin saa näkyviin valitsemalla Näytä Sivun lähdekoodi. Tämä avaa lähdekoodin oletusarvoiseen tekstieditoriin.

### Sivujen ponnahdusikkunat

Eräät WWW-sivut avaavat katseltaessa itsestään uusia selainikkunoita, eli ponnahdusikkunoita. Sivun ponnahdusikkunat saa näkyviin tai piilotettua valitsemalla Näytä Ponnahdusikkunat. Kun sivun ponnahdusikkunoita on piilotettuna, estetyn ponnahduksen kuvake näkyy tilapalkissa. Kuvakkeen työkaluvihje näyttää kuinka monta ponnahdusikkunaa on estetty.

Kaikkia sivustoja koskevan ponnahdusikkunoiden toimintatavan muuttamisesta kertoo privacy-preferences.

### Linkkien avaaminen

WWW-sivuilla on usein linkkejä toisille sivuille. Yleensä linkit näkyvät alleviivattuna tekstinä. Linkin osoittaman WWW-sivun voi avata napsauttamalla linkkiä.

Linkin avaaminen sivun määrittelemällä tavalla

- Napsauta linkkiä hiiren vasemmalla painikkeella. Linkki avautuu joko nykyiseen tai uuteen ikkunaan, WWW-sivusta riippuen.

Linkin avaaminen uuteen välilehteen

- Valitse ponnahdusvalikosta Avaa linkki uudessa välilehdessä. Vaihtoehtoisesti linkkiä voi napsauttaa hiiren keskipainikkeella.

Linkin avaaminen uuteen ikkunaan

- Valitse ponnahdusvalikosta Avaa linkki uudessa ikkunassa.

### Linkin tallentaminen

Linkin kohde tallennetaan levylle valitsemalla ponnahdusvalikosta Tallenna linkki. Linkin osoittama tiedosto tai asiakirja tallentuu tallennushakemistoon. general-preferences kertoo, miten tallennushakemistoa voi muuttaa.

### Välilehden vaihtaminen

Välilehteä vaihdetaan napsauttamalla välilehden otsikkoa.

### Välilehden siirtäminen

Välilehtien järjestystä muutetaan valitsemalla Välilehdet Siirrä välilehteä vasemmalle tai Välilehdet Siirrä välilehteä oikealle, mikä muuttaa nykyisen välilehden paikkaa. Järjestystä voi muuttaa myös vetämällä välilehtiä hiirellä.

Nämä toiminnot voi valita myös välilehden otsakkeesta avautuvasta ponnahdusvalikosta.

## Kirjanmerkkien hallinta

### Yleiskatsaus Epiphanyn kirjanmerkkijärjestelmään

Epiphanyn kirjanmerkkien järjestelytapa poikkeaa useimpien selaimien käyttämästä monitasoisesta kansiorakenteesta. Erilaisuuteen johtavat kaksi suunnitteluperiaatetta:

- Selaimen käyttöliittymän tulee olla mahdollisimman yksinkertainen.

- Käyttäjän ei tarvitse muistaa osoitteita sivustoille, joita haluaa katsella.

Epiphany järjesteleekin kirjanmerkit kuten tietokannassa: kirjanmerkkiin liittyvä osoite säilytetään siihen kytkeytyvässä metadatassa. Tätä dataa käytetään kirjanmerkin löytämiseen tarvittaessa.

Epiphanyn kirjanmerkeissä kuhunkin WWW-sivun osoitteeseen liittyy yksi tai useampi aihe, joiden avulla kirjanmerkit järjestetään. Jos kirjanmerkin sivu olisi esimerkiksi Gnomen kehittäjien kotisivu, muissa selaimissa sen voisi tallentaa esimerkiksi kansiorakenteeseen:

    Kehittäminen → Gnome → Gnomen kehittäjien kotisivu

Epiphanyssa saman sivun voi liittää useampaan aiheeseen:

    Kehittäminen → Gnomen kehittäjien kotisivu
    Gnome → Gnomen kehittäjien kotisivu

Nyt kirjanmerkkiä voi käyttää kirjoittamalla osoitepalkkiin hakusanan "GNOME" tai "Kehittäminen". Kirjanmerkki löytyy myös kirjoittamalla hakusanaksi mikä tahansa sanoista "GNOME", "kehittäjien" tai "kotisivu". Hakusanan kirjoittamisen jälkeen avautuu valikko, joka sisältää vastaavat kirjanmerkit. Muista kirjanmerkkien käyttötavoista kertoo to-access-a-bookmark

#### Aliaiheet

Epiphanyssa aiheita on yhdessä tasossa. Aliaiheet luodaan automaattisesti olemassaolevien kirjanmerkkien ja aiheiden pohjalta.

Käyttäjänä sinulla voi olla hyvinkin erityinen tapa organisoida kirjanmerkkisi hierarkioihin. Epiphany ei tue eksplisiittisesti rakennettuja hierarkioita, joten joskus voi tuntua turhauttavalta kun Epiphanyn rakentama hierarkia ei olekaan juuri mitä haluat.

Varmistaaksesi, että saat parhaan mahdollisen hierarkian:

- Käytä aiheita, jotka tulevat ensimmäisenä mieleen kun yrität katsoa kirjanmerkkiä.

- Liitä useita aiheita kirjanmerkkeihin.

### Kirjanmerkkien käyttö

Pääasiassa kirjanmerkkejä muokataan kirjanmerkit-ikkunan avulla. ephy-to-open-bookmarks kertoo, miten tämä ikkuna avataan. Erillinen ikkuna kirjanmerkkien järjestelyyn on, koska näin samaan yhteyteen mahtuu paljon muokkaus- ja etsintätoimintoja. Kirjanmerkkikokoelmaa voi muokata suoraan työpöydältä. Samasta paikasta on nyt mahdollista muokata kirjanmerkkien nimiä, lisätä aiheita, poistaa kirjanmerkkejä, liittää kirjanmerkkejä aiheisiin vetämällä niitä hiirellä, muokata kirjanmerkkien muita ominaisuuksia jne.

Kirjanmerkkejä voi käyttää myös muuten:

- Kun aiheen kirjoittaa selainikkunan osoitepalkkiin, avautuu valikko, jossa ovat aiheeseen liittyvät kirjanmerkit.

- Osoitepalkkiin kirjoitettua hakusanaa vastaavat kirjanmerkit näkyvät myös avautuvassa valikossa.

- Kaikki kirjanmerkkien aiheet näkyvät Kirjanmerkit-valikossa. Kutakin aihetta vastaa alivalikko, joka sisältää siihen liittyvät kirjanmerkit. Tämä on perinteinen tapa käyttää kirjanmerkkejä, ja on mukana yhteensopivuuden vuoksi.

- Kirjanmerkkejä ja aiheita voi lisätä työkalupalkkiin oikotieksi. Lisätäksesi kirjanmerkin tai aiheen työkalupalkkiin, vedä se kirjanmerkit-ikkunasta työkalupalkkiin.

### Kirjanmerkin luominen

Uusia kirjanmerkkejä voi luoda eri tavoin:

Selainikkuna

- - Nykyisestä sivusta lisätään kirjanmerkki valitsemalla Kirjanmerkit Lisää kirjanmerkki... .

  - Nykyisellä sivulla olevasta linkistä voi myös lisätä kirjanmerkin valitsemalla linkin ponnahdusvalikosta Lisää kirjanmerkki... .

Historiikki-ikkuna

- Historiikin linkistä voi tehdä kirjanmerkin valitsemalla Tiedosto Lisää kirjanmerkki... . Vaihtoehtoisesti voit valita Lisää kirjanmerkki.. historialinkin ponnahdusvalikosta.

### Kirjanmerkkien ja aiheiden valitseminen

Kirjanmerkkejä ja aiheita voi valita eri tavoin. epiphany-TBL-2 kertoo, miten niitä voi valita kirjanmerkki-ikkunassa.

### Kohteiden valitseminen kirjanmerkki-ikkunassa

Tavoite | Toiminto
Kirjanmerkin tai aiheen valitseminen | Napsauta kirjanmerkkiä tai aihetta.
Peräkkäisten kirjanmerkkien valitseminen | Pidä Vaihto-näppäintä painettuna. Napsauta ensin ensimmäistä valittavaa kirjanmerkkiä ja sen jälkeen viimeistä.
Useiden kirjanmerkkien valitseminen | Pidä Control-näppäintä painettuna. Napsauta valittavia kirjanmerkkejä yksitellen.
Kaikkien aiheen kirjanmerkkien valitseminen | Valitse Muokkaa Valitse kaikki.

### Kirjanmerkin avaaminen uuteen ikkunaan tai välilehteen

Kirjanmerkki avataan uuteen ikkunaan seuraavasti:

- 1. Valitse haluamasi kirjanmerkki.

  2. Valitse Tiedosto Avaa uudessa ikkunassa. Voit myös valita Avaa uudessa ikkunassa kirjanmerkin ponnahdusvalikosta.

Kirjanmerkki avataan uuteen välilehteen seuraavasti:

- 1. Valitse haluamasi kirjanmerkki.

  2. Valitse Tiedosto Avaa uudessa välilehdessä. Voit myös valita Avaa uudessa välilehdessä kirjanmerkin ponnahdusvalikosta.

### Uuden aiheen luominen

Uusi aihe luodaan valitsemalla Tiedosto Uusi aihe kirjanmerkit-ikkunassa. Kun uusi aihe on luotu, voit kirjoittaa sen nimen. Aiheet näkyvät Kirjanmerkit-valikossa alivalikkoina.

Vaihtoehtoisesti voit luoda uuden aiheen lennosta samalla kun lisäät kirjanmerkkiä. Katso kappalee to-add-bookmark-to-topic.

### Uuden kirjanmerkin tai aiheen luominen

Lisätäksesi kirjanmerkin aiheeseen, valitse Ominaisuudet kirjanmerkin ponnahdusvalikosta kirjanmerkit-ikkunassa. Syötä jokainen aihe, jonka haluat lisätä tälle kirjanmerkille kenttään Aiheet. Voit luoda uusia aiheita lennosta kirjoittamalla uuden aiheen nimen ja valitsemalla Luo aihe ”(nimi)” automaattitäydennysvalikosta.

Vaihtoehtoisesti voit napsauttaa Näytä kaikki aiheet -laajennusnuolesta saadaksesi kaikki nykyiset aiheet näkyviin. Aiheluettelo on lajiteltu tärkeyden mukaan tärkeimmät aiheet ylimpänä. Valitse aihe tai aiheet, jotka haluat lisätä tälle kirjanmerkille yksinkertaisesti valitsemalla ne. Lopuksi napsauta Sulje.

### Kirjanmerkin poistaminen aiheesta

Kirjanmerkki poistetaan aiheesta valitsemalla kirjanmerkin ponnahdusvalikosta Ominaisuudet. Muokkaamalla Aiheet-luettelosta voit poistaa aiheet, jotka haluat poistaa tältä kirjanmerkiltä.

Vaihtoehtoisesti voit napsauttaa Näytä kaikki aiheet-laajenusnuolta tarkastellaksesi nyt liitettyjä aiheita. Aiheiden luettelo on lajiteltu siten, että tällä hetkellä valitut aiheet ovat ensimmäisinä. Valitse ne aiheet, jotka haluat poistaa tältä kirjanmerkiltä, yksinkertaisesti valitsemalla ne ja painamalla lopuksi Sulje.

### Kirjanmerkin tai aiheen nimen muuttaminen

Kirjanmerkin tai aiheen nimen voi vaihtaa seuraavasti:

1. Valitse haluamasi kirjanmerkki tai aihe kirjanmerkit-ikkunasta.

2. Valitse Tiedosto Nimeä uudelleen... . Voit myös valita kirjanmerkin tai aiheen ponnahdusvalikosta Nimeä uudelleen.... Nimeä vaihdettaessa vanha nimi on aluksi valittuna.

3. Kirjoita aiheen tai kirjanmerkin uusi nimi, ja paina lopuski Enter.

### Kirjanmerkin tai aiheen poistaminen

Kirjanmerkkejä tai aiheita voi poistaa seuraavasti:

1. Valitse poistettava kirjanmerkki tai aihe kirjanmerkit-ikkunasta.

2. Valitse Muokkaa Poista . Voit myös valita kirjanmerkin tai aiheen ponnahdusvalikosta Poista.

### Kirjanmerkin ominaisuuksien muokkaaminen

Kirjanmerkin ominaisuuksia kuten sen nimeä ja osoitetta muokataan valitsemalla kirjanmerkin ponnahdusvalikosta Ominaisuudet kirjanmerkit-ikkunassa.

### Kirjanmerkin etsiminen

Kirjanmerkki etsitään kirjoittamalla hakusana Etsi-kenttään. Epiphany etsii hakusanaan täsmääviä kirjanmerkkejä aina kaikkien kirjanmerkkien joukosta riippumatta mikä aihe on valittu.

### Kirjanmerkin osoitteen kopiointi

Kirjanmerkin osoitteen voi kopioida seuraavasti:

1. Valitse kirjanmerkki.

2. Valitse Muokkaa Kopioi osoite. Voi myös valita kirjanmerkin ponnahdusvalikosta Kopioi osoite.

### Kirjanmerkin tai aiheen lisääminen työkalupalkkiin

Kirjanmerkin tai aiheen voi lisätä työkalupalkkiin seuraavasti:

Tiedosto-valikko

- Valitse haluamasi kirjanmerkki tai aihe, ja tämän jälkeen valitse Tiedosto Näytä työkalupalkissa.

Veto ja pudotus

- Kirjanmerkkejä ja aiheita voi vetää hiirellä ja pudottaa työkalupalkkiin.

#### Kaikkien aiheen kirjanmerkkien valitseminen

Mikäli aihe on lisätty työkalupalkkiin, kaikki tämän aiheen kirjanmerkit avataan uusissa välilehdissä valitsemalla Avaa uusissa välilehdissä aiheen valikosta. Uudet välilehdet avataan nykyisen välilehden oikealle puolelle. Kaikki aiemmin avatut välilehdet säilyvät.

### Kirjanmerkin tai aiheen poistaminen työkalupalkista

Kirjanmerkin tai aiheen voi poistaa työkalupalkista seuraavasti.

Tiedosto-valikko

- Valitse kirjanmerkki tai aihe, jonka haluat poistaa, ja tämän jälkeen valitse Tiedosto Näytä työkalupalkissa.

Työkalupalkin muokkaus

- Kirjanmerkkejä ja aiheita voi poistaa työkalupalkista kuten to-edit-toolbars kertoo.

### Haut kirjanmerkkeinä

#### Johdanto

Haut kirjanmerkkeinä ovat erityisiä kirjanmerkkejä, jotka voivat ottaa yhden tai useamman parametrin. Niiden avulla WWW-hakuja voi tehdä suoraan lataamatta hakusivua ensin.

Kaikki hakukirjanmerkit näkyvät avautuvassa valikossa kun kirjoitat jonkin hakusanan, ks. ephy-addressbar-smartbookmark-screenshot. Valitsemalla hakukirjanmerkin, haku suoritetaan syötetyllä hakusanalla.

##### Hakukirjanmerkki osoitekentän valikossa

Hakukirjanmerkin voi lisätä työkalupalkkiin valitsemalla Näytä työkalupalkissa kirjanmerkin ponnahdusvalikosta. Tämä lisää palkkiin kirjanmerkin nimen ja tekstilaatikon, ks. ephy-bookmarkbar-smartbookmark-screenshot. Hakukirjanmerkkiä käytetään kirjoittamalla laatikkoon tekstiä ja painamalla sen jälkeen Enter.

##### Hakukirjanmerkki työkalupalkissa

#### Hakukirjanmerkin luonti

Hakukirjanmerkki luodaan ottamalla aluksi selvää, mitä osoitetta jonkin sivuston tietty haku vastaa. Esimerkiksi Googlella osoite `http://www.google.fi/search?q=HAKUSANA` tekee Google-haun hakusanana `HAKUSANA`.

Tätä osoitetta vastaavan hakukirjanmerkin voi luoda seuraavasti:

1. Lisää kirjanmerkki osoitteena `http://www.google.fi/search?q=HAKUSANA`.

2. Avaa kirjanmerkit-ikkuna.

3. Avaa kirjanmerkin Ominaisuudet-ikkuna. Korvaa sitten Osoite-kentässä oleva teksti `HAKUSANA` tekstillä `%s`.

4. (Valinnaista:) Jos haluat hakukirjanmerkin näkyvän työkalupalkissa, ks. ephy-bookmarkbar-smartbookmark-screenshot, valitse myös Näytä työkalupalkissa kirjanmerkin ponnahdusvalikosta.

#### Hakukirjanmerkkien koon muuttaminen työkalupalkissa

Hakukirjanmerkin syöttökentän koko asetetaan oikealla napsautuksella kirjanmerkin päällä ja valitsemalla Ominaisuudet ponnahdusvalikosta. Lisää Osoite-kenttää `%{width=`MERKKEJÄ`}` osoitteen loppuun korvaten `MERKKEJÄ` haluamallasi leveydellä. Esimerkiksi syötä `http://www.google.com/search?q=%s%{width=15}` asettaaksesi Google-hakukentän leveydeksi 15 merkkiä.

#### Hakukirjanmerkkien arkisto

Galeon-selaimen kotisivuilla on arkisto, jossa on useita käyttövalmiita hakukirjanmerkkejä.

## Historiikin linkkien hallinta

### Yleiskatsaus Epiphanyn historiikkijärjestelmään

Epiphany pitää kirjaa sivustoista, joita olet katsellut. Nämä tiedot tallentuvat historiikkiin, josta voit käyttää niitä myöhemmin.

Samalla kun selainikkunan osoitekenttään kirjoittaa sanoja, Epiphany etsii nimeltään tai osoitteeltaan täsmääviä sivuja historiikista ja kirjanmerkkien joukosta. Kaikki täsmäävät sivut näkyvät osoitekentän alle avautuvassa valikossa.

Historiikkia voi muokata avaamalla historiikki-ikkunan. Tästä ikkunasta voi etsiä sivuja historiikista, ja poistaa sivuja joita et aio katsella jatkossa.

ephy-history-window-screenshot näyttää historiaikkunan.

#### Historiaikkuna

### Sivuhistoria linkkien valitseminen

Avaa historiikki-ikkuna valitsemalla Siirry Historia. Sitä käyttämällä voi etsiä historian linkkejä, avata niitä uusiin ikkunoihin tai välilehtiin, tai poistaa linkkejä historiasta.

### Historiikin linkin avaaminen uuteen ikkunaan tai välilehteen

Historiikin linkki avataan uuteen ikkunaan seuraavasti:

- 1. Valitse historiikin linkki, jonka haluat avata.

  2. Valitse Tiedosto Avaa uudessa ikkunassa. Voit myös valita Avaa uudessa ikkunassa historialinkin ponnahdusvalikosta.

Historian linkki avataan uuteen välilehteen seuraavasti:

- 1. Valitse historiikin linkki, jonka haluat avata.

  2. Valitse Tiedosto Avaa uudessa välilehdessä. Voit myös valita avautuvasta valikosta Avaa uudessa välilehdessä historialinkin ponnahdusvalikosta.

### Historian linkin poistaminen

Historian linkki poistetaan seuraavasti:

1. Valitse historian linkki, jonka haluat poistaa.

2. Valitse Muokkaa Poista . Voit myös valita historialinkin ponnahdusvalikosta Poista.

### Historiikin linkin etsiminen

Historiikki-ikkunan etsintäkenttään voi kirjoittaa hakusanoja. Näitä vastaavat linkit ilmestyvät alla olevaan luetteloon. Haun avulla löytyneitä linkkejä voi avata uusiin ikkunoihin tai välilehtiin ja kopioida leikepöydälle, muihin sovelluksiin liittämistä varten.

Vaihtoehtoisesti kaikkea mitä kirjoitat Epiphany-ikkunan osoitekenttään, etsitään historiatietokannasta ja näytetään alasvetoluettelossa yhdessä kirjanmerkkitietokannasta löytyneiden linkkien kanssa.

### Historiikin linkin osoitteen kopiointi

Historiikin linkin osoitteen voi kopioida seuraavasti:

1. Valitse historiikin linkki.

2. Valitse Muokkaa Kopioi osoite. Voi myös valita historialinkin ponnahdusvalikosta Kopioi osoite.

### Kirjanmerkin luominen historialinkistä

Kirjanmerkin voi luoda historialinkistä seuraavalla tavalla:

1. Valitse historiikin linkki.

2. Valitse Tiedosto Lisää kirjanmerkki.... Voit myös valita historialinkin ponnahdusvalikosta Lisää kirjanmerkki....

Lisää tietoa kirjanmerkeistä, ks. overview-of-bookmarks.

## Evästeiden ja salasanojen hallinta

Epiphany tallentaa evästeitä ja salasanoja, ja niitä voi tarkastella valitsemalla Muokkaa Omat tiedot.

### Evästeiden hallinta

Evästeiden avulla kukin WWW-sivusto voi tallentaa erinäisiä tietoja koneellesi, ja lukea niitä kun seuraavan kerran avaat ko. sivuston.

Omien tietojen hallinnasta näkee, mitä evästeitä on tallentunut koneelle, ja mitä ne sisältävät. Evästeitä voi myös poistaa.

- Evästeen sisällön näkee valitsemalla sen luettelosta ja napsauttamalla Ominaisuudet-painiketta.

- Evästeitä poistetaan valitsemalla ensin halutut evästeet, ja napsauttamalla sitten Poista-painiketta.

Evästeiden ominaisuusikkuna näyttää seuraavat tiedot:

Sisältö

- Evästeen sisältö.

Polku

- Polku verkkoalueessa, jossa eväste on käypä.

Lähetys

- Kun arvona on Kaikki yhteydet, evästeen voivat lukea kaikki palvelimet. Kun arvona on Vain salatut yhteydet, evästeen voivat lukea vain turvalliset palvelimet.

Vanhentuu

- Päiväys ja aika, jolloin eväste ei enää kelpaa.

### Salasanojen hallinta

Monille sivustoille täytyy kirjautua sisään antamalla tunnus ja salasana. Halutessasi Epiphany muistaa tunnukset ja salasanat, mikä nopeuttaa sivustoille kirjautumista.

Omien tietojen hallinnasta voit nähdä, minkä sivustojen salasanat on tallennettu. Voit myös poistaa muistettuja salasanoja.

- Salasanoja poistetaan valitsemalla ensin kohdat, jotka haluat poistaa, ja napsauttamalla lopuksi Poista-painiketta.

- Salasanat on normaalisti piilotettuna yksityisyytesi suojaamiseksi. Voit käyttää painiketta Näytä salasanat näyttämään ja piilottamaan aiemmin tallennettut salasanat.

### Henkilökohtaisten tietojen putsaus

Epiphany antaa putsata kaikki tallennetut henkilökohtaiset tietosi helposti.

Henkilökohtaiset tiedot voi tyhjentää valitsemalla Tyhjennä kaikki... omien tietojen oikeasta alareunasta. Avautuvassa ikkunassa voit valita mitkä kaikki henkilökohtaiset tietosi haluat tyhjentää. Yksityiskohtaisempia ohjeita on kappaleissa: managing-cookies, managing-passwords ja overview-of-history. Huomaa, että tätä toimenpidettä ei voi kumota, ja napsauttamalla Tyhjennä, valitsemasi henkilökohtaiset tiedot häviävät.

## Tallennusten hallinta

Kun tiedostoja tallennetaan verkosta, tallennusten hallinta näyttää tietoja meneillään olevista tallennuksista:

- %-sarake ilmaisee kunkin tallennuksen edistymisen.

- Tiedosto-sarake kertoo tallentuvan tiedoston nimen. general-preferences kertoo, miten valitaan, mihin kansioon tiedostot tallentuvat. Tiedosto-sarake myös näyttää paljonko tiedostosta on jo tallentunut, ja kuinka suuri tiedosto on.

- Jäljellä-sarake kertoo arvion tallennukseen vielä kuluvasta ajasta. Arvion tarkkuus vaihtelee internet-yhteyden luotettavuudesta riippuen.

Tallennus perutaan valitsemalla se tallennusten hallinnasta, ja napsauttamalla Pysäytä-painiketta.

Tallentamisessa pidetään tauko valitsemalla se tallennusten hallinnasta, ja napsauttamalla Keskeytä-painiketta.

Tallennusta jatketaan valitsemalla se tallennusten hallinasta, ja napsauttamalla Jatka-painiketta.

Kun kaikki tallennukset ovat valmiina, tallennusten hallintaikkuna sulkeutuu.

Shift Napsautus linkin, kuvan tai sivun päällä aloittaa sen tallentamisen latauskansioon.

## Varmenteet ja turvallisuus verkossa

Kun käytät kirjautumista vaativia sivustoja tai teet ostoksia verkossa, on tärkeää varmistua, että antamasi tiedot välittyvät turvallisesti. Epiphanyssa on useita tapoja varmistua tästä.

### Turvallisten sivustojen tunnistaminen

Sivustoja katseltaessa Epiphany näyttää tilarivillä munalukon kuvan, joka ilmaisee onko sivusto turvallinen.

Lukitsematon munalukko

- Sivusto ei ole turvallinen.

Lukittu munalukko

- Sivusto on turvallinen.

Rikkinäinen munalukko

- Osa sivusta on turvallista, mutta osa ei. Ei siis kannata pitää sivua turvallisena.

Turvallisilla sivuilla on myös lisänä lukitun munalukon kuvake osoitekentässä ja osoitekentällä on erivärinen tausta.

### Varmenteiden katselu

Varmenteen sisältämiä lisätietoja voi katsella. Avaa varmenteen tiedot napsauttamalla jompaakumpaa munalukkojen kuvakkeista tai valitsemalla Näytä Sivun turvallisuustiedot. Välilehti Yleistä näyttää seuraavat tiedot:

Yleinen nimi:

- Ilmaisee kuka on myöntänyt varmenteen tai mille verkkoalueelle se on myönnetty.

Organisaatio

- Näyttää varmenteen myöntäneen yhtiön nimen, tai sen yhtiön nimen, jolle varmenne on myönnetty.

Organisaatioyksikkö

- Näyttää yhtiön jaoksen, joka on myöntänyt varmenteen tai jolle se on myönnetty.

Sarjanumero

- Varmenteen yksilöllinen sarjanumero.

Myönnetty

- Päiväys, jona varmenne on myönnetty.

Vanhentuu

- Päiväys, jona varmenne vanhentuu.

SHA1-sormenjälki

- Eräs tämän varmenteen tunnistemerkkijono. Voit varmistaa varmenteen myöntäneeltä yritykseltä täsmääkö tämä heidän rekisteriinsä.

MD5-sormenjälki

- Eräs tämän varmenteen tunnistemerkkijono. Voit varmistaa varmenteen myöntäneeltä yritykseltä täsmääkö tämä heidän rekisteriinsä.

Lisätiedot-välilehti näyttää seuraavat tiedot:

Varmennepuu

- Jotkin varmenteet ovat välitason viranomaisten allekirjoittamia, jotka taas ovat korkeamman tason viranomaisten allekirjoittamia. Tämä luettelo näyttää koko varmenneketjun.

Varmenteen kentät

- Näyttää varmennepuusta valitun varmenteen kentät.

Kentän arvo

- Näyttää valitun varmenteen kentän arvon.

## Epiphanyn räätälöinti

### Asetukset

Epiphanyn toimintaa voi muokata omien tarpeiden mukaiseksi Asetukset-ikkunasta, joka avautuu valitsemalla Muokkaa Asetukset.

#### Yleiset asetukset

- Aloitussivu on sivu, joka näkyy kun napsauttaa työkalupalkin Aloitus-painiketta ja myös kun Epiphany käynnistetään. Se vaihdetaan kirjoittamalla haluttu osoite asetusikkunan kohtaan Aloitussivu.

- Kansion, johon tiedostot tallennetaan verkosta, voi vaihtaa napsauttamalla Noutokansio-painiketta, ja valitsemalla haluttu kansio. Jos Tallenna ja avaa tiedosto automaattisesti on valittuna, sinulta ei kysy varmistusta ennen tiedoston tallentamista tai avaamista.

#### Kirjasin- ja tyyliasetukset

Tekstin tyylin ja WWW-sivujen värityksen voi vaihtaa tästä kohdasta.

WWW-sivujen kirjasinten koolle voi myös asettaa alarajan, jonka voi valita Pienin leveys-säätimellä. Tätä pienemmät kirjasinkoot näkyvät annetun arvon kokoisina.

Kirjasinlajin ja kirjasinkoon voi valita erikseen eri merkistöjä käyttäviä kieliä kohden valitsemalla painikkeen Yksityiskohtaiset kirjasinasetukset. Valitse ensin kieli, jonka käyttämien kirjasimien tyyliä haluat muuttaa Kieltä varten-valikosta. Tavallisen tekstin kirjasinlajin, jossa merkit voivat olla eri levyisiä, voi valita Vaihteleva leveys-valikosta, ja tekstin koon sen vieressä olevalla säätimellä. Vakiolevyisen tekstin kirjasinlajin, jossa merkit ovat samanlevyisiä, voi valita Vakioleveys-valikosta, ja kirjasinkoon sen vieressä olevalla säätimellä. Asettaaksesi kirjasinkoon alarajan, käytä Pienin leveys -säädintä.

WWW-sivut määrittelevät usein omat kirjasintyylinsä ja -kokonsa. Voit asettaa Epiphanyn käyttämään itse valitsemiasi kirjasinlajeja ja -kokoja poistamalla valinnan Anna sivujen määritellä omat kirjamisensa.

WWW-sivut määrittelevät usein myös omat taustan ja tekstin värinsä. Epiphanyn voi asettaa näyttämään kaikki sivut aina työpöydän teeman väreissä poistamalla valinnan Anna sivujen määritellä omat värinsä.

Voit asettaa Epiphanyn käyttämään itse määrittämääsi tyyliä valitsemalla Käytä omaa tyylipohjaa. Painike Muokkaa tyylipohjaa avaa oletustekstieditorisi, jolla voit muokata tyylitiedostoa.

Voit asettaa Epiphanyn käyttämään pehmeää vieritystä valitsemalla valinnan Käytä pehmennettyä vieritystä.

#### Yksityisyysasetukset

Epiphanyssa voi asettaa useita rajoituksia sille, mitä WWW-sivut voivat tehdä:

- Valitsemalla Salli ponnahdusikkunat annetaan WWW-sivuille lupa avata uusia ikkunoita itsestään.

- Valitsemalla Käytä Javaa annetaan sivustoille lupa ladata Java-sovelmia, jotka ovat selaimessa toimivia ohjelmia.

- Valitsemalla Käytä JavaScriptiä annetaan WWW-sivuille lupa käyttää JavaScript-ohjelmointikielen tarjoamia mahdollisuuksia.

Näiden ominaisuuksien poistaminen käytöstä saattaa saada jotkin sivut näkymään väärin tai toimimaan puutteellisesti. Lisäksi jotta Java toimisi, täytyy myös asentaa Java-liitännäinen.

Evästeiden käsittelyä voi myös säätää:

- Valitsemalla Salli aina annetaan kaikkien sivustojen tallentaa evästeitä.

- Valitsemalla Vain sivustoilta, joilla vieraillaan sallitaan evästeiden tallentaminen, mutta vain sivustoille joilla käydään.

- Valitsemalla Älä hyväksy koskaan estetään evästeiden tallentaminen.

Evästeiden rajoittaminen tai käytöstä poistaminen saattaa estää pääsyn eräiden sivustojen tiettyihin osiin tai poistaa niiden toimintoja käytöstä.

Epiphany tallentaa osan WWW-sivujen sisällöstä väliaikaisiin tiedostoihin, jotta sivujen selailu olisi jatkossa nopeampaa. Kohdasta Levytila voi määritellä, kuinka paljon Epiphany saa enimmillään käyttää tilaa tähän tarkoitukseen. Jos arvoksi asetetaan 0, Epiphany ei tallenna mitään väliaikaisesti. Tällä hetkellä tallentuneet väliaikaistiedostot voi poistaa napsauttamalla Tyhjennä-painiketta.

Valitse Muista salasanat jos haluat, että Epiphany tarjoutuu tallentamaan salasanat, joilla kirjaudut www-sivuille.

#### Kieliasetukset

Sivun merkistö kertoo, mitä kirjoitusmerkkejä sivulla käytetään. Kohta Merkistöt säätää, miten Epiphany tunnistaa kunkin sivun merkistön. Oletus-valikosta voi valita merkistön, jota Epiphany käyttää mikäli sivu ei määrittele merkistöä.

Tunnista automaattisesti-alasvetoluettelosta valitaan, mitä merkistöryhmää käyttäville sivuille Epiphany yrittää arvata merkistön jos sivu ei määrittele sitä. Jos katselet esimerkiksi kiinankielisiä sivuja, jotka käyttävät jotakin useista kiinalaisista merkistöistä, voit valita kiina. Valitsemalla ei mikään estetään Epiphanya arvaamasta merkistöä.

Eräät WWW-sivut ovat saatavilla monikielisinä. Voit valita suosimasi kielet lisäämällä kieliä Kielet-luetteloon painikkeella Lisää. Kielten järjestys listassa on myös järjestys, jossa niitä yritetään käyttää. Voit järjestellä kielet haluamaasi järjestykseen vetämällä niitä hiirellä tai käyttämällä painikkeita Ylös ja Alas.

### Selainikkunan osien näyttäminen ja piilottaminen

Selaimen osia voi piilottaa tai näyttää seuraavasti:

- Työkalupalkit piilotetaan valitsemalla Näytä Työkalupalkit Piilota työkalupalkit. Ne saa jälleen näkyviin valitsemalla Näytä Työkalupalkit Piilota työkalupalkit uudestaan.

- Yksittäisen työkalupalkin piilotetaan valitsemalla Näytä Työkalupalkit Näytä , jonka perässä on työkalupalkin nimi. Tämän työkalupalkin saa jälleen näkyviin valitsemalla Näytä Työkalupalkit Näytä , jonka perässä on tämän työkalupalkin nimi.

- Tilarivi piilotetaan valitsemalla Näytä Tilarivi. Sen saa jälleen näkyviin valitsemalla Näytä Tilarivi uudestaan.

Kokoruututilassa suurin osa Epiphanyn selainikkunan osista on piilossa. using-fullscreen-mode kertoo lisää kokoruututilasta.

### Työkalupalkkien muokkaaminen

Voit valita, mitkä painikkeet näkyvät työkalupalkeissa:

- Työkalupalkkiin lisätään ja poistetaan painikkeita valitsemalla Näytä Työkalupalkit Mukauta työkalupalkkeja, mikä avaa muokkausikkunan. Muokkausikkunassa näkyviä kuvakkeita voi vetää hiirellä ja pudottaa työkalupalkkiin, ja kuvakkeita voi vetää pois työkalupalkista.

- Uuden työkalupalkin voi lisätä napsauttamalla Lisää uusi työkalupalkki palkkien muokkausikkunasta.

- Työkalupalkin voi poistaa vetämällä kaikki siinä olevat painikkeet yksitellen pois. Palkki häviää tämän jälkeen.

- Palkeissa olevia painikkeita ja kirjanmerkkejä voi järjestellä vetämällä niitä hiirellä joko saman palkin sisällä tai eri palkkeihin.

### Epiphanyn laajentaminen

Epiphanyyn voi lisätä ominaisuuksia asentamalla laajennuksia. Esimerkkinä laajennuksista ovat hiirieleet, joka sallii sivunavigoinnin osoittimen liikkeillä sekä virhenäkymä ja validaattori, joka tarkastaa www-sivuilta koodivirheitä.

Tarkastathan järjestelmäylläpitäjältäsi ovatko tarvitsemasi laajennukset asennettuna tai katso Epiphanyn www-sivuilta asennusohjeet.

## Oikotiet

### Pikanäppäimet

### Yleiset pikanäppäimet

Pikanäppäin | Kuvaus
Ctrl O | Avaa tiedosto paikallisesta kansiosta.
Vaihto Ctrl S | Tallenna nykyinen asiakirja paikalliseen kansioon.
Ctrl P | Tulosta nykyinen asiakirja.
Ctrl W | Sulje nykyinen välilehti tai ikkuna.
F1 | Näytä ohje.
F7 | Ota kohdistimella selaus käyttöön tai poista käytöstä.
Ctrl D | Lisää kirjanmerkki nykyisestä sivusta.
Ctrl B | Näytä kirjanmerkit-ikkuna.
Ctrl H | Näytä historia-ikkuna.

### Selailun pikanäppäimet

Pikanäppäin | Kuvaus
Ctrl N | Avaa uusi ikkuna.
Ctrl T | Avaa uusi välilehti.
Ctrl L | Kohdista osoitekenttä.
Alt Vasen | Näytä edellinen sivu.
Alt Oikea | Näytä seuraava sivu.
Alt Up | Siirry yksi taso ylöspäin.
Alt Home | Näytä aloitussivu.
Esc | Pysäytä sivun latautuminen.
F6 | Vaihda seuraavaan kehykseen.
Vaihto F6 | Vaihda edelliseen kehykseen.

### Välilehtien pikanäppäimet

Pikanäppäin | Kuvaus
Ctrl Page Up | Näytä seuraava välilehti.
Ctrl Page Down | Näytä edellinen välilehti.
Vaihto Ctrl Page Up | Siirrä välilehteä vasemmalle.
Vaihto Ctrl Page Down | Siirrä välilehteä oikealle.

### Sivun katselun pikanäppäimet

Pikanäppäin | Kuvaus
F11 | Vaihda kokoruutu- ja tavallisen tilan välillä.
Ctrl + | Suurenna tekstin kokoa.
Ctrl - | Pienennä tekstin kokoa.
Ctrl 0 | Aseta teksti normaalikokoon.
Ctrl U | Näytä sivun lähdekoodi.

#### Pikanäppäinten muokkaaminen

Voit määrittää näppämistöoikoteitä valikkon toiminnoille. Katso aiheesta kappale Gnomen käyttöoppaasta tarkempia ohjeita.

### Hiirioikotiet

Pikanäppäin | Kuvaus
Keskipainikkeen napsautus (linkin päällä) | Avaa linkki uuteen välilehteen.
Ctrl Napsautus (linkin päällä) | Avaa linkki uuteen välilehteen.
Shift Napsautus (linkin päällä) | Tallenna linkki.

## Tietoja Epiphanysta

Epiphanyn tekijä on Marco Presenti Gritti (marco@gnome.org). Lisää Epiphanysta kertoo Epiphanyn kotisivu.

Tämän ohjeen kirjoittajat ovat David Bordoley (bordoley@msu.edu), Piers Cornwell (piers@gnome.org) ja Patanjali Somayaji (patanjali@codito.com).

Tätä ohjelmaa levitetään Free Software Foundationin julkaiseman GNU General Public License -lisenssin version 2 tai valinnaisesti myöhemmän version alaisena. Kopion lisenssistä saa näkyviin napsauttamalla tätä linkkiä. Lisenssin kopio on myös ohjelman lähdekoodin mukana toimitetussa COPYING-nimisessä tiedostossa.