# Manual de l'Epiphany

## Introducció

L'Epiphany és el navegador web del GNOME, el qual aspira a ser fàcil d'utilitzar i a complir els estàndards.

## Primers passos

### Per obrir una finestra del navegador

Podeu obrir una finestra del navegador de les maneres següents:

Menú d'Aplicacions

- Escolliu Internet Navegador web Epiphany.

Línia d'ordres

- Escriviu `epiphany` i després premeu Retorn.

### Per obrir la finestra d'adreces d'interès

Podeu obrir la finestra d'adreces d'interès de les maneres següents:

Menú d'Aplicacions

- Escolliu Internet Adreces d'interès de l'Epiphany.

Línia d'ordres

- Escriviu `epiphany -b` i després premeu Retorn.

Des del menú d'Adreces d'interès

- Escolliu Adreces d'interès Edita adreces d'interès des de la finestra principal de l'Epiphany.

Des de la barra d'eines de l'Epiphany

- Premeu el botó Adreces d'interès de la barra d'eines de la finestra principal.

## Finestres del navegador

Les finestres del navegador us permeten navegar entre pàgines web. La ephy-screenshot mostra una finestra del navegador que visualitza la pàgina d'inici.

### Finestra del navegador que visualitza la pàgina d'inici

Una pàgina que es mostra en la finestra del navegador. Elements d'interfície: barra de menú, barra d'eines, entrada d'adreça, subfinestra de visualització

epiphany-TBL-1 descriu els components d'una finestra del navegador.

## Components d'una finestra del navegador

Component | Descripció
Barra de menú | Conté els menús que utilitzeu per fer tasques en una finestra del navegador.
Barres d'eines | Conté els botons que utilitzeu per fer tasques en una finestra del navegador. També estan aquí els menús, botons i camps de text que utilitzeu com a accés ràpid a adreces d'interès i cerques web.
Entrada d'adreça | Quadre combinat desplegable que utilitzeu per entrar les adreces web o cercar termes.
Subfinestra de visualització | Mostra els continguts de la pàgina que es visualitza.
Barra d'estat | Mostra informació d'estat.

També podeu obrir un menú contextual des de les finestres del navegador. Per obrir-lo feu clic amb el botó secundari en una finestra del navegador. Els elements d'aquest menú depenen d'on feu clic amb el botó secundari. Per exemple, quan obriu el menú contextual d'un enllaç, podeu escollir elements relacionats amb l'enllaç. Quan obriu el menú contextual de la pròpia pàgina web, podeu escollir elements relacionats amb la visualització de la pàgina web. En obrir el menú contextual d'un element de la barra d'eines podeu escollir elements relacionats amb aquesta barra d'eines.

## Navegació pel web

### Utilització de l'entrada d'adreça

L'entrada d'adreça s'utilitza per entrar les adreces web o per cercar termes. Qualsevol paraula escrita a l'entrada d'adreça es consulta en la base de dades d'adreces d'interès i la base de dades de l'historial. Les coincidències, si n'hi ha, es mostren en una llista desplegable que podeu seleccionar. La pàgina web seleccionada es mostrarà en la finestra del navegador.

Podeu escriure el tema d'una adreça d'interès, un terme que formi part de l'adreça o el títol de qualsevol pàgina emmagatzemada en les vostres adreces d'interès. Aquests termes es consulten en la base de dades d'adreces d'interès per trobar-hi coincidències. Per a més informació vegeu la overview-of-bookmarks.

### Utilització de la barra d'eines

La barra d'eines conté un seguit de dreceres per a funcions d'ús habitual. Podeu utilitzar la barra d'eines per navegar a través de l'historial web si premeu els botons Enrere i Endavant. A més a més es pot aturar la càrrega de les pàgines si premeu el botó d'Aturar. Finalment, es pot tornar a carregar les pàgines si premeu el botó Actualitza.

Podeu personalitzar els botons que es mostren en la barra d'eines si utilitzeu l'editor de la barra d'eines: per a més detalls vegeu la to-edit-toolbars.

També podeu tenir enllaços als vostres llocs webs preferits en una barra d'eines per a un accés més fàcil. Per a més detalls de com afegir adreces d'interès en la barra d'eines, vegeu la to-add-bookmark-or-topic-to-toolbar.

### Utilització del mode a pantalla completa

El mode a pantalla completa permet al navegador utilitzar tota la pantalla per a la seva àrea de visualització. Per canviar al mode a pantalla completa, seleccioneu Visualitza Pantalla completa.

Quan esteu en mode a pantalla completa només es mostra una barra d'eines minimalista.

Podeu sortir del mode a pantalla completa si premeu Surt de la pantalla completa.

### Per obrir una finestra nova

Per obrir una finestra nova, escolliu Fitxer Finestra nova.

### Per obrir una pestanya nova

Per obrir una pestanya nova, escolliu Fitxer Pestanya nova. La pestanya nova se situarà a la dreta de totes les altres.

### Per obrir un fitxer

Per obrir un fitxer, escolliu Fitxer Obre... per visualitzar el diàleg de Obre un fitxer. Seleccioneu el fitxer que voleu obrir i després premeu Obre. Es mostrarà el fitxer en la finestra del navegador.

### Per desar una pàgina en un fitxer

Per desar una pàgina en un fitxer, escolliu Fitxer Anomena i desa.... Entreu un nom per al fitxer en el quadre del diàleg Anomena i desa, després premeu Desa.

### Utilització de la configuració de la pàgina

Per configurar la mida del paper, el disseny i els marges d'impressió, escolliu Fitxer Configuració de la pàgina.

Format per

- Aquí podeu seleccionar la impressora que li esteu configurant la mida del paper. És útil quan la impressora té uns marges específics que no s'haurien d'excedir.

Mida del paper

- Mida dels fulls a la impressora. Les dues mides més utilitzades són A4 i Carta.

Orientació

- Defineix si la part superior de la pàgina és la vora curta (vertical) o llarga (apaïsat) del paper.

### Utilització de la previsualització d'impressió

Amb la previsualització d'impressió podeu veure com serà la pàgina un cop s'hagi imprès. Per veure la previsualització d'impressió escolliu Fitxer Previsualització d'impressió.

### Per imprimir una pàgina

Per imprimir una pàgina, escolliu Fitxer Imprimeix.... Seleccioneu el nom de la impressora en la llista Impressora o seleccioneu Imprimeix a un fitxer per imprimir a un fitxer.

En la secció de Imprimeix les pàgines, escolliu Totes per imprimir tota la pàgina web, Actual per imprimir la pàgina seleccionada actualment o Rang per imprimir el rang de pàgines que especifiqueu.

### Per cercar text en una pàgina

Per cercar una cadena en un text, seguiu els passos següents:

1. Escolliu Edita Cerca... per mostrar el diàleg de Cerca a baix de tot de la finestra del navegador.

2. Escriviu el text que voleu cercar, en el camp Cerca.

3. Per trobar només aquelles coincidències on l'ús de majúscules i minúscules és el mateix al del text que heu escrit, seleccioneu Diferencia entre majúscules i minúscules.

4. Premeu Cerca la següent per cercar la primera ocurrència del text en la pàgina. Si es troba, el cursor s'hi desplaçarà i se seleccionarà el text.

5. Per trobar la coincidència següent, premeu Cerca la següent.

6. Per trobar la coincidència anterior, premeu Cerca l'anterior.

7. Per finalitzar la cerca, feu clic a fora de la barra de cerca.

#### Torna al principi

Quan l'Epiphany arriba al final de la pàgina, es continuarà la cerca des del principi de la pàgina. Es mostrarà el missatge S'ha tornat al principi

### Per canviar el factor d'ampliació

Podeu utilitzar els mètodes següents per ampliar o reduir la mida del text de les pàgines web:

Per ampliar la mida del text d'una pàgina web

- Premeu el botó Més gran de la barra d'eines de la finestra principal.

Per reduir la mida del text d'una pàgina web

- Premeu el botó Més petit de la barra d'eines de la finestra principal.

També podeu utilitzar el menú:

- Per ampliar la visualització de la pàgina, escolliu Visualitza Text més gran.

- Per reduir la visualització de la pàgina, escolliu Visualitza Text més petit.

- Per visualitzar la pàgina en la seva mida normal, escolliu Visualitza Mida normal.

### Per visualitzar el codi font de la pàgina

Per visualitzar el codi font de la pàgina, escolliu Visualitza Font de la pàgina. Es mostrarà el codi font en el vostre editor predeterminat.

### Per visualitzar les finestres emergents de la pàgina

Algunes pàgines web obren finestres del navegador noves quan es visualitzen. Aquestes es coneixen com a finestres emergents. Per visualitzar o amagar les finestres emergents, escolliu Visualitza Finestres emergents. Quan s'amaguen les finestres emergents de la pàgina, es mostrarà la icona de finestra emergent bloquejada en la barra d'estat. L'indicador de funció d'aquesta icona mostra quantes finestres emergents s'han bloquejat.

Per establir un comportament predeterminat per a totes les finestres emergents, vegeu la privacy-preferences.

### Per obrir enllaços

Les pàgines web contenen enllaços a altres pàgines web, a vegades (però no sempre) s'indica amb un subratllat. Per seguir un enllaç, feu-hi clic amb el botó principal del ratolí.

Per obrir un enllaç tal com especifica la pàgina

- Feu clic a un enllaç amb el botó principal del ratolí. L'enllaç es pot obrir a la finestra actual o a una finestra nova, tal i com hagi especificat l'autor de la pàgina.

Per obrir un enllaç a una pestanya nova

- Seleccioneu Obre l'enllaç en una pestanya nova del menú contextual de l'enllaç, o feu clic amb el botó central del ratolí.

Per obrir un enllaç en una finestra nova

- Seleccioneu Obre l'enllaç en una finestra nova del menú contextual de l'enllaç.

### Per baixar un enllaç

Per desar l'objectiu d'un enllaç, seleccioneu Baixa l'enllaç del menú contextual de l'enllaç. Es desarà el fitxer o document enllaçat al directori de baixada que podeu establir a la general-preferences.

### Per canviar entre pestanyes

Seleccioneu la capçalera de la pestanya a la que voleu canviar.

### Per moure pestanyes

Per reorganitzar les pestanyes de la finestra principal, seleccioneu Pestanyes Mou la pestanya a l'esquerra o Pestanyes Mou la pestanya a la dreta per moure la pestanya actual. També podeu arrossegar les pestanyes per reorganitzar-les.

També podeu accedir a aquestes opcions si obriu el menú contextual de la capçalera de la pestanya.

## Gestió de les adreces d'interès

### Resum del sistema d'adreces d'interès de l'Epiphany

El sistema d'adreces d'interès de l'Epiphany es força diferent del mètode de carpetes de fitxers jeràrquics que utilitzen la majoria de navegadors. Aquest disseny es basa amb dos principis de disseny:

- Construir un navegador amb la interfície més simple possible.

- Evitar que l'usuari hagi de recordar les adreces dels llocs que vol visitar.

Per organitzar les adreces d'interès l'Epiphany segueix una aproximació a l'estil d'una base de dades. Una adreça relacionada a una adreça d'interès s'emmagatzema amb algunes metadades associades. Aquestes metadades s'utilitzen després per recuperar l'adreça d'interès.

En el sistema d'adreces d'interès de l'Epiphany, les adreces s'organitzen associant cada adreça amb un tema o més. Per exemple, si algú emmagatzemés una adreça d'interès de la Pàgina d'inici dels desenvolupadors del GNOME, en qualsevol altre navegador, l'usuari segurament l'emmagatzemaria en la jerarquia següent:

    Desenvolupament -> GNOME -> Pàgina d'inici dels desenvolupadors del GNOME

En l'Epiphany, una mateixa pàgina es pot associar amb dos temes:

    Desenvolupament -> Pàgina d'inici dels desenvolupadors del GNOME
    GNOME -> Pàgina d'inici dels desenvolupadors del GNOME

Ara l'usuari pot accedir a aquesta adreça d'interès en escriure el tema «GNOME» or «Desenvolupament» en la barra de direccions. L'usuari també pot escriure qualsevol de les paraules «GNOME», «desenvolupadors», «inici» o «pàgina» en la barra de direccions. Els dos mètodes mostren una llista amb les adreces d'interès coincidents. Vegeu la to-access-a-bookmark per a tots els mètodes d'accés a les adreces d'interès.

#### Subtemes

L'Epiphany us permet crear un sol nivell de temes. Els subtemes es creen automàticament basant-se en les vostres adreces d'interès i temes.

Com a usuari, podeu tenir una manera específica d'organitzar les vostres adreces d'interès en una jerarquia. L'Epiphany no permet poder construir explícitament una jerarquia, de manera que a vegades podeu acabar frustrat amb la jerarquia que construeix l'Epiphany que no és exactament la que voleu.

Per assegurar-vos que obteniu la millor jerarquia possible:

- Utilitzeu els primers temes que us vindrien a la ment quan intentéssiu recuperar una adreça d'interès.

- Utilitzeu múltiples temes per a les adreces d'interès.

### Per accedir a una adreça d'interès

La via d'accés principal per accedir a les adreces d'interès és la finestra d'adreces d'interès. Vegeu la ephy-to-open-bookmarks per obrir la finestra d'adreces d'interès. S'utilitza una finestra separada per organitzar les adreces d'interès, ja que facilita la navegació, i a més a més permet tenir en el mateix lloc les funcionalitats de cerca i edició. La col·lecció d'adreces d'interès es poden editar des de l'escriptori. En el mateix lloc, ara és possible editar en línia el títol de l'adreça d'interès, afegir-hi més temes, suprimir adreces d'interès, associar-hi més temes arrossegant-los i deixant-los anar, editar les propietats de les adreces d'interès, etc.

També es pot accedir a les adreces d'interès:

- En escriure un tema en la barra de direccions de la finestra principal es desplega una llista d'adreces d'interès d'aquesta categoria.

- Una paraula escrita en la barra de direccions es cerca automàticament en la base de dades d'adreces d'interès i es mostren les adreces d'interès coincidents en una llista desplegable just a sota de la barra de direccions.

- L'element del menú Adreces d'interès us mostra un menú de tots els temes. Des d'aquí es pot accedir a les adreces d'interès d'aquests temes i els subtemes d'aquests. És la manera més aproximada a l'antic mètode d'accedir a les adreces d'interès, es proporciona per mantenir compatibilitat.

- Es poden afegir adreces d'interès i temes a les barres d'eines per facilitar-ne l'accés. Per afegir una adreça d'interès o un tema a una barra d'eines, arrossegueu-lo i deixeu-lo anar des de la finestra d'adreces d'interès a la barra d'eines.

### Per crear una adreça d'interès nova

Podeu crear una adreça d'interès nova de moltes maneres diferents.

Finestra del navegador

- - Per afegir a les adreces d'interès la pàgina que s'està visualitzant, escolliu Adreces d'interès Afegeix una adreça d'interès....

  - Per afegir a les adreces d'interès un enllaç de la pàgina que s'està visualitzant, obriu el menú contextual de l'enllaç i escolliu Enllaça l'adreça d'interès....

Finestra de l'historial

- Per afegir a les adreces d'interès l'enllaç seleccionat de l'historial, escolliu Fitxer Afegeix una adreça d'interès.... També es pot fer en seleccionar Afegeix una adreça d'interès... des del menú contextual de l'enllaç en la finestra de l'historial.

### Per seleccionar adreces d'interès i temes

Podeu seleccionar adreces d'interès i temes de maneres diferents. A la epiphany-TBL-2 es descriu com seleccionar elements en la finestra d'adreces d'interès.

### Selecció d'elements en la finestra d'adreces d'interès

Tasca | Acció
Seleccionar una adreça d'interès o tema | Feu clic en l'adreça d'interès o tema.
Seleccionar un grup d'adreces d'interès contigues | Premeu la tecla Majúscula mentre seleccioneu la primera i última adreça d'interès del grup.
Seleccionar múltiples adreces d'interès | Premeu la tecla de control mentre seleccioneu una a una les adreces d'interès.
Seleccionar totes les adreces d'interès d'un tema | Escolliu Edita Selecciona-ho tot.

### Per obrir una adreça d'interès en una finestra o pestanya nova

Per obrir una adreça d'interès en una finestra nova seguiu els passos següents:

- 1. Seleccioneu l'adreça d'interès que voleu obrir.

  2. Escolliu Fitxer Obre en una finestra nova. També ho podeu fer si escolliu Obre en una finestra nova en el menú contextual de l'adreça d'interès.

Per obrir una adreça d'interès en una pestanya nova seguiu els passos següents:

- 1. Seleccioneu l'adreça d'interès que voleu obrir.

  2. Escolliu Fitxer Obre en una pestanya nova. També ho podeu fer si escolliu Obre en una pestanya nova en el menú contextual de l'adreça d'interès.

### Per crear un tema nou

Per crear un tema nou, escolliu Fitxer Tema nou en la finestra d'adreces d'interès. Es crea un tema nou, ara podeu entrar-ne el nom. Els temes apareixeran com a submenús del menú Adreces d'interès.

També podeu crear temes nous a l'instant quan afegiu adreces d'interès. Vegeu la secció to-add-bookmark-to-topic.

### Per afegir una adreça d'interès a un tema

Per afegir una adreça d'interès a un tema, escolliu Propietats des del menú contextual de les adreces d'interès en la finestra d'adreces d'interès. Escriviu els temes que voleu afegir a aquesta adreça d'interès a l'entrada Temes. Podeu crear temes nous a l'instant si en teclegeu el nom i seleccioneu Crea el tema «(nom)» en el menú de compleció automàtica.

També podeu fer clic a la fletxa expansora Mostra tots els temes per mostrar tots els temes disponibles actualment. La llista de temes s'ordena per rellevància amb els més rellevants a dalt de tot. Escolliu els temes que voleu afegir a aquesta adreça d'interès seleccionant-los. Quan acabeu premeu Tanca.

### Per suprimir una adreça d'interès d'un tema

Per suprimir una adreça d'interès d'un tema, escolliu Propietats des del menú contextual de les adreces d'interès en la finestra de les adreces d'interès. Editeu l'entrada Temes i suprimiu-ne els temes que no voleu.

També podeu fer clic a la fletxa expansora Mostra tots els temes per revisar tots els temes seleccionats actualment. La llista de temes s'ordena de manera que els temes seleccionats són els primers. Simplement seleccioneu els temes que voleu suprimir d'aquesta adreça d'interès fent-los clic, quan acabeu premeu Tanca.

### Per reanomenar una adreça d'interès o tema

Per reanomenar una adreça d'interès o tema seguiu els passos següents:

1. Seleccioneu l'adreça d'interès o tema que voleu reanomenar en la finestra d'adreces d'interès.

2. Escolliu Fitxer Reanomena.... També podeu escollir Reanomena... des del menú contextual de l'adreça d'interès o tema. Se selecciona el nom de l'adreça d'interès o tema.

3. Escriviu un nom nou per al tema o adreça d'interès, després premeu Retorn.

### Per suprimir una adreça d'interès o tema

Per suprimir una adreça d'interès o tema seguiu els passos següents:

1. Seleccioneu l'adreça d'interès o tema que voleu suprimir des de la finestra d'adreces d'interès.

2. Escolliu Edita Suprimeix. També podeu escollir Suprimeix des del menú contextual de l'adreça d'interès o tema.

### Per editar les propietats d'una adreça d'interès

Per editar les propietats d'una adreça d'interès, com el títol o l'adreça, seleccioneu Propietats des del menú contextual de l'adreça d'interès en la finestra d'adreces d'interès.

### Per cercar les vostres adreces d'interès

Per cercar en les vostres adreces d'interès, escriviu el vostre terme de cerca en el camp Cerca. L'Epiphany cercarà entre totes les adreces d'interès, sense tenir en compte el tema que estigui seleccionat.

### Per copiar l'adreça d'una adreça d'interès

Per copiar l'adreça d'una adreça d'interès seguiu els passos següents:

1. Seleccioneu l'adreça d'interès.

2. Escolliu Edita Copia l'adreça. També podeu escollir Copia l'adreça des del menú contextual de l'adreça d'interès.

### Per afegir una adreça d'interès o tema a la barra d'eines

Podeu afegir una adreça d'interès o tema a la barra d'eines de les maneres següents:

menú Fitxer

- Seleccioneu l'adreça d'interès o tema que voleu afegir, després escolliu Fitxer Mostra'l a la barra d'eines.

Arrossegar i deixar anar

- Podeu arrossegar i deixar adreces d'interès o temes des de la finestra d'adreces d'interès a la barra d'eines.

#### Com obrir totes les adreces d'interès d'un tema

Si s'ha afegit un tema a la barra d'eines, es poden obrir totes les adreces d'interès d'aquest tema en pestanyes noves si s'escull Obre en pestanyes noves des de l'element de menú del tema. Les pestanyes noves s'obriran a la dreta de la pestanya actual. No es tancarà cap pestanya que ja estigués oberta.

### Per suprimir una adreça d'interès o tema de la barra d'eines

Podeu suprimir una adreça d'interès o tema de la barra d'eines de les maneres següents:

menú Fitxer

- Seleccioneu l'adreça d'interès o tema que voleu suprimir i escolliu Fitxer Mostra a la barra d'eines.

Editor de la barra d'eines

- Podeu suprimir adreces d'interès i temes de la barra d'eines si utilitzeu l'editor de la barra d'eines tal com es descriu en la secció to-edit-toolbars.

### Adreces d'interès dinàmiques

#### Introducció

Les adreces d'interès dinàmiques són un tipus especial d'adreça d'interès que poden tenir un argument o més. Si utilitzeu les adreces d'interès dinàmiques, podreu fer cerques i consultes a webs sense haver de carregar la pàgina primer.

Si entreu algun text a la barra de direccions apareixeran totes les adreces d'interès dinàmiques en un menú desplegable, tal com es mostra a ephy-addressbar-smartbookmark-screenshot. En seleccionar una adreça d'interès dinàmica, es farà una consulta amb el text introduït.

##### Adreça d'interès dinàmica en el menú desplegable de la barra de direccions

També es pot afegir una adreça d'interès dinàmica a una barra d'eines si seleccioneu Mostra a la barra d'eines en el menú contextual de l'adreça d'interès. En fer-ho, veureu el seu nom i un quadre de text, tal com es mostra a la ephy-bookmarkbar-smartbookmark-screenshot. Podeu entrar text en el quadre de text i prémer retorn per fer la funció de l'adreça d'interès dinàmica.

##### Adreça d'interès dinàmica a la barra d'eines

#### Per crear una d'adreça d'interès dinàmica

Les adreces d'interès dinàmiques es poden crear descobrint quina adreça fa servir un lloc web per fer cerques, per exemple `http://www.google.cat/search?q=CERCA` iniciarà una consulta de `CERCA` al Google.

Per fer que aquesta adreça sigui una adreça d'interès dinàmica, seguiu els passos següents:

1. Afegeix una adreça d'interès per a `http://www.google.cat/search?q=CERCA`

2. Obriu la finestra d'adreces d'interès.

3. En el camp Adreça del diàleg Propietats de l'adreça d'interès, reemplaceu `CERCA` amb %s.

4. (Opcional) Si voleu que l'adreça d'interès dinàmica aparegui en la barra d'eines, tal com es mostra a la ephy-bookmarkbar-smartbookmark-screenshot, seleccioneu Mostra a la barra d'eines en el menú contextual de l'adreça d'interès.

#### Per suprimir una adreça d'interès dinàmica de la barra d'eines

Per establir la mida d'un camp d'entrada d'una adreça d'interès dinàmica, feu clic amb el botó secundari a l'adreça d'interès en el diàleg d'Edita adreces d'interès i seleccioneu Propietats en el menú contextual. En el camp d'Adreça afegiu `%{width=`NUMCAR`}` al final de l'adreça, tot reemplaçant `NUMCAR` amb la mida que vulgueu. Per exemple, utilitzeu `http://www.google.com/search?q=%s%{width=15}` per establir la mida del camp de cerca de Google a 15 caràcters.

#### Arxiu d'adreces d'interès dinàmiques

En el lloc web del Galeon hi ha disponible un arxiu amb moltes adreces d'interès dinàmiques.

## Gestió dels enllaços d'historial

### Resum del sistema dels enllaços d'historial de l'Epiphany

L'Epiphany recol·lecciona informació història sobre les direccions que visiteu. Aquesta informació s'emmagatzema en una base de dades a la que es pot accedir posteriorment.

Quan escriviu en la barra de direccions de la finestra principal, l'Epiphany cerca coincidències en el títol o l'adreça de les direccions emmagatzemades en les bases de dades d'historial i d'adreces d'interès. Aquestes es mostren en una llista sota la barra de direccions.

Podeu gestionar l'historial si obriu la finestra d'historial. Aquesta finestra us permet cercar en l'historial i suprimir direccions que no voleu visitar més tard.

La ephy-history-window-screenshot mostra la finestra de l'historial.

#### Finestra de l'historial

### Per seleccionar enllaços de l'historial

Per obrir la finestra de l'historial, seleccioneu Vés Historial. Podeu cercar enllaços de l'historial, obrir-los en una finestra o pestanya nova, o suprimir-los de la base de dades.

### Per obrir un enllaç de l'historial en una finestra o pestanya nova

Per obrir un enllaç de l'historial en una finestra nova seguiu els passos següents:

- 1. Seleccioneu l'enllaç de l'historial que voleu obrir.

  2. Escolliu Fitxer Obre en una finestra nova. També podeu escollir Obre en una finestra nova en el menú contextual de l'enllaç històric.

Per obrir un enllaç de l'historial en una pestanya nova seguiu els passos següents:

- 1. Seleccioneu l'enllaç de l'historial que voleu obrir.

  2. Escolliu Fitxer Obre en una pestanya nova. També podeu escollir Obre en una pestanya nova en el menú contextual de l'enllaç històric.

### Per suprimir un enllaç de l'historial

Per suprimir un enllaç de l'historial seguiu els passos següents:

1. Seleccioneu l'enllaç de l'historial que voleu suprimir.

2. Escolliu Edita Suprimeix. També podeu escollir Suprimeix en el menú contextual de l'enllaç històric.

### Per cercar en els enllaços de l'historial

Podeu escriure en l'entrada de cerca de la finestra de l'historial. En el cas que hi hagi alguna coincidència, es mostren en una llista a sota. Després aquestes coincidències es poden obrir en una finestra o pestanya nova, o podeu copiar l'adreça per enganxar-la en qualsevol altra aplicació.

Recordeu també que tot el que escriviu en l'entrada de direccions de la finestra de l'Epiphany se'n cerquen coincidències en la base de dades de l'historial i es mostren en una llista desplegable juntament amb les coincidències de la base de dades d'adreces d'interès.

### Per copiar l'adreça d'un enllaç de l'historial

Per copiar l'adreça d'un enllaç de l'historial seguiu els passos següents:

1. Seleccioneu l'enllaç de l'historial.

2. Escolliu Edita Copia l'adreça. També podeu escollir Copia l'adreça en el menú contextual de l'enllaç històric.

### Per crear una adreça d'interès d'un enllaç de l'historial

Per crear una adreça d'interès d'un enllaç de l'historial seguiu els passos següents:

1. Seleccioneu l'enllaç de l'historial.

2. Escolliu Fitxer Afegeix una adreça d'interès.... També podeu escollir Afegeix una adreça d'interès... en el menú contextual de l'enllaç històric.

Vegeu la overview-of-bookmarks per a més informació de les adreces d'interès.

## Gestió de les galetes i contrasenyes

L'Epiphany emmagatzema les galetes i contrasenyes en el Gestor de dades personals al que podeu accedir si escolliu Edita Dades personals.

### Gestió de les galetes

Les galetes permeten que les pàgines web emmagatzemin informacions petites que després podran accedir quan visiteu el lloc un altre vegada.

En el Gestor de dades personals, podeu visualitzar les galetes emmagatzemades en l'ordinador i els detalls que contenen. També les podeu suprimir.

- Per visualitzar els continguts d'una galeta, seleccioneu la seva entrada en la llista i premeu Propietats.

- Per suprimir galetes, seleccioneu totes les galetes a suprimir i premeu el botó Suprimeix.

La finestra de propietats de les galetes mostra els detalls següents:

Contingut

- El contingut de la galeta.

Camí

- El camí dins el domini pel qual la galeta és vàlida.

Envia a

- Quan hi ha Qualsevol tipus de connexió, la galeta es pot enviar a qualsevol servidor. Quan hi ha Només connexions xifrades, la galeta s'enviarà només a servidors segurs.

Caduca

- La data i hora a partir de la qual la galeta ja no és vàlida.

### Gestió de contrasenyes

Molts llocs web requereixen que us identifiqueu amb un nom d'usuari i contrasenya per poder accedir a alguna part o tot el lloc. L'Epiphany pot recordar les contrasenyes perquè podeu identificar-vos més ràpidament en el futur.

En el Gestor personal de dades, podeu visualitzar els llocs dels quals s'ha emmagatzemat les contrasenyes i suprimir-les.

- Per suprimir contrasenyes, seleccioneu totes les entrades que voleu suprimir i premeu el botó Suprimeix.

- Normalment el contingut de la contrasenya s'amaga per protegir-vos la privadesa. Podeu utilitzar el commutador Mostra les contrasenyes per mostrar les contrasenyes desades prèviament.

### Netejar les dades personals

L'Epiphany us permet netejar totes les dades personals que té emmagatzemades d'una manera senzilla.

El diàleg de neteja totes les dades personals, al que podeu accedir en fer clic a Neteja-ho tot... a la cantonada de baix a la dreta del gestor de dades personals, us permet especificar els elements de les dades personals que voleu netejar. Per a més detalls vegeu: managing-cookies, managing-passwords i overview-of-history. Tingueu en compte que no es pot desfer l'operació i que després de prémer Neteja perdreu totes les dades personals que hàgiu seleccionat.

## Utilització del Gestor de baixades

Quan esteu baixant fitxers, el gestor de baixades us proporciona detalls de les baixades actuals:

- La columna % mostra el progrés de cada baixada.

- El Fitxer és el nom del fitxer que es baixa. El directori on es baixa el fitxer es pot especificar a general-preferences. Aquesta columna també mostra la quantitat que ja s'ha baixat del fitxer i la mida total d'aquest.

- Restant dóna una estimació del temps que falta per completar-se. És una estimació, i segons la disponibilitat de la connexió, pot variar la precisió d'aquest valor.

Per cancel·lar una baixada, seleccioneu la seva entrada en el gestor de baixades i premeu Atura.

Per fer una pausa en la baixada, seleccioneu la seva entrada en el gestor de baixades i premeu Fes una pausa.

Per continuar una baixada, seleccioneu una entrada en el gestor de baixades i premeu Continua.

Un cop s'acabin totes les baixades, o es cancel·lin, es tancarà el gestor de baixades.

Amb la combinació Majúscules Clic en un enllaç, imatge o pàgina farà que es baixi al directori de baixades predeterminat.

## Certificats i seguretat en línia

Quan visiteu llocs que requereixen autenticació, o compreu a botigues en línia, és important que la informació que envieu estigui segura. L'Epiphany us ofereix unes quantes característiques per ajudar-vos-hi.

### Identificació de llocs segurs

Quan visualitzeu pàgines web, l'Epiphany mostra una icona d'un cadenat en la barra d'estat per mostrar si el lloc actual és segur.

Un cadenat obert

- Indica que el lloc és insegur.

Un cadenat tancat

- Indica que el lloc és segur.

Un cadenat trencat

- Indica que algunes parts de la pàgina són segures i d'altres no. Hauríeu de considerar que la pàgina en global és insegura.

Per a llocs segurs, hi ha una icona d'un cadenat tancat en la barra d'adreces on també es canvia el color de fons d'aquesta.

### Utilització del visualitzador de certificats

El visualitzador de certificats mostra els detalls que conté el certificat. Podeu obrir el visualitzador de certificats si feu clic a una de les dues icones de cadenat o si escolliu Visualitza Informació de seguretat de la pàgina. La pestanya General proporciona els detalls següents:

Nom comú

- Mostra qui ha emès el certificat, o bé, el domini on s'utilitza.

Organització

- Mostra el nom de l'empresa emissora, o el nom de l'empresa pel que va ser emès.

Unitat organitzacional

- Mostra la divisió de l'empresa que ha emès o rebut el certificat.

Número de sèrie

- Identificador únic d'aquest certificat.

Emès el

- La data d'emissió del certificat.

Caduca el

- La data de caducitat del certificat.

Empremta SHA1

- Una cadena identificativa per a aquest certificat. Podeu comprovar amb l'empresa emissora que aquesta cadena coincideix amb el certificat dels seus registres.

Empremta MD5

- Una cadena identificativa per a aquest certificat. Podeu comprovar amb l'empresa emissora que aquesta cadena coincideix amb el certificat dels seus registres.

La pestanya Detalls mostra la informació següent:

Jerarquia del certificat

- Alguns certificats estan signats per autoritats intermediàries que a la seva vegada estan signades per autoritats de nivell superior. Aquesta llista mostra la cadena de certificació completa.

Camps del certificat

- Mostra els camps tal com apareixen en el certificat per al certificat seleccionat en la jerarquia.

Valor del camp

- Mostra el valor del camp del certificat seleccionat.

## Personalització de l'Epiphany

### Establir les vostres preferències

Podeu personalitzar l'Epiphany perquè s'adapti a les vostres necessitats a través del diàleg de preferències al qual s'hi pot accedir en seleccionar Edita Preferències.

#### Preferències generals

- Escolliu la pàgina que es mostrarà quan premeu el botó Inici de la barra d'eines i també quan s'obri l'Epiphany, entreu l'adreça en la secció Pàgina inicial.

- Escolliu el directori a on es baixen els fitxers en prémer el botó Directori de baixada i seleccioneu un directori. Si seleccioneu Baixa i obre els fitxers automàticament no s'us demanarà res abans de baixar i obrir els fitxers.

#### Preferències de tipus de lletres i estils

Aquesta secció us permet configurar l'estil del text i els colors que s'utilitzaran a les pàgines webs.

En el quadre giratori Mida mínima podeu establir la mida mínima per als tipus de lletra de les pàgines web. Els tipus de lletra inferiors a aquest valor s'incrementaran fins a aquest.

Amb el botó Paràmetres detallats per als tipus de lletra també podeu escollir diferents estils de tipus de lletra i mides depenent de l'idioma de la pàgina. Primer, seleccioneu l'idioma que voleu configurar en la llista desplegable Per a l'idioma. Per a establir el tipus de lletra del text estàndard, en el que l'amplada dels caràcters és variable, utilitzeu la llista desplegable i el quadre giratori Amplada variable. Per establir el tipus de lletra del text de mida fixa, en el que tots els caràcters tenen la mateixa amplada, utilitzeu la llista desplegable i el quadre giratori Amplada fixa. Per establir la mida mínima del tipus de lletra, utilitzeu el quadre giratori Mida mínima.

A vegades les pàgines web especifiquen els tipus de lletra i mides. Podeu fer que l'Epiphany utilitzi només els tipus de lletra que heu seleccionat si desseleccioneu l'opció Permetre a les pàgines web especificar els seus propis tipus de lletres

A vegades les pàgines web també especifiquen el color de fons i de les lletres. Podeu fer que l'Epiphany utilitzi sempre els colors especificats pel vostre tema d'escriptori si desseleccioneu l'opció Permet que les pàgines especifiquin els seus propis colors.

Podeu fer que l'Epiphany utilitzi uns estils definits en el vostre propi full d'estils si seleccioneu l'opció Utilitza un full d'estils en cascada personalitzat.

Podeu fer que l'Epiphany utilitzi un efecte de desplaçament suau si seleccioneu l'opció Utilitza el desplaçament suau.

#### Preferències de privadesa

L'Epiphany us permet configurar algunes característiques per a que pugueu restringir el que poden fer les pàgines web:

- Seleccioneu Permet finestres emergents si voleu que les pàgines web puguin obrir continguts a finestres noves automàticament.

- Seleccioneu Habilita Java per permetre que les pàgines puguin carregar miniaplicacions Java - programes que corren dins de les pàgines web.

- Seleccioneu Habilita JavaScript per donar a les pàgines web l'habilitat d'utilitzar les tècniques de programació més avançades del llenguatge JavaScript.

Si deshabiliteu algunes d'aquestes característiques podeu provocar que algunes pàgines es mostrin incorrectament o que perdin funcionalitat. Perquè funcioni el Java, heu d'instal·lar el connector de Java.

També podeu configurar com es gestionen les galetes:

- Seleccioneu Accepta sempre per permetre que qualsevol lloc estableixi galetes.

- Seleccioneu Només des de llocs que visiteu per permetre galetes només dels llocs pels que heu navegat.

- Seleccioneu No acceptis mai per impedir que els llocs estableixin galetes.

Si deshabiliteu o restringiu les galetes pot implicar que no pugueu accedir a algunes parts de llocs o deshabilitar algunes de les seves característiques.

L'Epiphany emmagatzema alguns continguts de les pàgines web en fitxers temporals per permetre una càrrega més ràpida dels continguts quan els torneu a visitar. El quadre giratori Espai de disc us permet especificar la quantitat màxima d'espai que l'Epiphany pot utilitzar per a aquests fitxers. Si establiu el valor a zero fareu que l'Epiphany no emmagatzemi mai fitxers temporals. Els fitxers temporals es poden suprimir si premeu el botó Neteja.

Seleccioneu Recorda les contrasenyes si voleu que l'Epiphany us ofereixi les contrasenyes recordades quan entreu a pàgines webs.

#### Preferències de l'idioma

La codificació d'una pàgina especifica el joc de caràcters que utilitza. La secció Codificacions configura com l'Epiphany identifica aquest joc. La llista desplegable Per defecte us permet establir una codificació alternativa quan la pàgina no n'especifica cap.

La llista desplegable Detecta automàticament us permet seleccionar un grup de codificacions amb els quals l'Epiphany intentarà seleccionar el joc de caràcters correcte quan una pàgina no l'especifiqui. Per exemple, si normalment visiteu pàgines xineses, les quals poden tenir codificacions diferents, hauríeu d'establir aquesta opció a Xinès. Perquè l'Epiphany deixi d'intentar descobrir la codificació, seleccioneu Desactivat.

Alguns llocs web tenen pàgines que estan disponibles en uns quants idiomes. Podeu establir els idiomes preferits si afegiu entrades a la llista Idiomes utilitzant el botó Afegeix. Les entrades es llisten en l'ordre en que es comprovaran, amb l'idioma preferit a dalt de tot. Podeu reordenar les entrades arrossegant-les o amb els botons Amunt i Avall.

### Per mostrar i amagar components de la finestra del navegador

Podeu mostrar o amagar components de la finestra del navegador de la manera següent:

- Per amagar barres d'eines, escolliu Visualitza Barres d'eines Amaga les barres d'eines . Per mostrar les barres d'eines altre cop, torneu a escollir Visualitza Barres d'eines Amaga les barres d'eines.

- Per amagar una barra d'eines en concret escolliu Visualitza Barres d'eines Mostra , seguit del nom de la barra d'eines. Per mostrar la barra d'eines altre cop, escolliu Visualitza Barres d'eines Mostra , seguit del nom de la barra d'eines.

- Per amagar la barra d'estat, escolliu Visualitza Barra d'estat. Per visualitzar de nou la barra d'estat, torneu a escollir Visualitza Barra d'estat.

Podeu utilitzar el mode a pantalla completa per fer que l'Epiphany amagui la majoria de components de la finestra. Vegeu la using-fullscreen-mode per a més detalls.

### Per editar les vostres barres d'eines

Podeu personalitzar els elements que apareixen en les barres d'eines:

- Per afegir o suprimir botons a la barra d'eines, seleccioneu Visualitza Barres d'eines Personalitza les barres d'eines. Arrossegueu les icones des de i cap a l'editor per afegir o suprimir icones de les barres d'eines.

- Per afegir una barra d'eines nova, premeu Afegeix una barra d'eines nova en l'editor de barres d'eines.

- Per suprimir una barra d'eines, suprimiu-ne tots els elements. Se suprimirà automàticament.

- Arrossegueu els botons a més de les adreces d'interès, per reorganitzar-els en la mateixa barra d'eines o entre elles.

### Ampliar la funcionalitat de l'Epiphany

Es poden afegir característiques addicionals a l'Epiphany si instal·leu extensions. Exemples d'extensions són els gestos del ratolí que permeten la navegació per les pàgines amb els moviments del cursor i el visualitzador d'errades que pot comprovar si les pàgines webs tenen errors de codi.

Consulteu el vostre administrador del sistema per saber si hi ha instal·lada l'extensió que necessiteu, o vegeu la pàgina web de l'Epiphany per a les instruccions d'instal·lació.

## Dreceres

### Dreceres de teclat

### Dreceres generals

Drecera | Descripció
Control O | Obre un fitxer des d'un directori local.
Majúscula Control S | Desa el document actual a un directori local.
Control P | Imprimeix el document actual.
Control W | Tanca la pestanya o finestra actual.
F1 | Mostra l'ajuda.
F7 | Commuta el mode de navegació de cursor.
Control D | Afegeix l'adreça actual com adreça d'interès.
Control B | Mostra el gestor d'adreces d'interès.
Control H | Mostra el gestor de l'historial.

### Dreceres de navegació

Drecera | Descripció
Control N | Obre una finestra nova.
Control T | Obre una pestanya nova.
Control L | Posa el focus a la barra de direccions.
Alternativa Esquerra | Va enrere.
Alternativa Dreta | Va endavant.
Alternativa Amunt | Va un nivell amunt.
Alternativa Inici | Va a la pàgina d'inici.
Escapada | Atura la càrrega de la pàgina.
F6 | Canvia al marc següent.
Majúscula F6 | Canvia al marc anterior.

### Dreceres de la navegació amb pestanyes

Drecera | Descripció
Control Retrocedir pàgina | Posa el focus a la pestanya següent.
Control Avançar pàgina | Posa el focus a la pestanya anterior.
Majúscula Control Retrocedir pàgina | Mou la pestanya cap a l'esquerra.
Majúscula Control Avançar pàgina | Mou la pestanya cap a la dreta.

### Dreceres de visualització de pàgina

Drecera | Descripció
F11 | Commuta el mode a pantalla completa.
Control + | Amplia la mida del text.
Control - | Redueix la mida del text.
Control 0 | Mostra el text a mida normal.
Control U | Visualitza el codi font de la pàgina.

#### Edició de les dreceres de teclat

Podeu definir noves dreceres de teclat per a els elements del menú. Per a una descripció detallada vegeu la secció relacionada en la Guia d'usuari del GNOME.

### Dreceres de ratolí

Drecera | Descripció
Clic amb el botó del mig (En un enllaç) | Obre l'enllaç en una pestanya nova.
Control Clic (En un enllaç) | Obre l'enllaç en una pestanya nova.
Majúscula Clic (En un enllaç) | Baixa l'enllaç.

## Quant a l'Epiphany

L'Epiphany l'ha escrit en Marco Presenti Gritti(marco@gnome.org). Visiteu la pàgina web de l'Epiphany per a trobar més informació sobre l'Epiphany.

Aquest manual l'han escrit en David Bordoley (bordoley@msu.edu), en Piers Cornwell (piers@gnome.org) i en Patanjali Somayaji (patanjali@codito.com).

Aquest programa es distribueix sota els termes de la Llicència pública general de GNU tal com s'ha publicat per la Free Software Foundation; versió 2 de la llicència, o (si ho voleu) qualsevol versió posterior. Podeu trobar una còpia d'aquesta llicència en aquest enllaç, o en el fitxer COPYING inclòs amb el codi font d'aquest programa.